Քայլաբուժություն

Քայլաբուժություն, տերենկուր (ֆրանսերեն terrain-տեղանք, տարածություն և գերմաներեն Kuhr-բուժում), հատուկ երթուղիով չափավորված հետիոտն զբոսանքներ։ Մարզական թերապիայի և բուժման մեթոդ։ Կիրառվում է հիմնականում առողջարանային պայմաններում։ Քայլքը հարթ տարածությունում, որին հաջորդում է նշագծված երթուղիով վերելքը, ամրապնդում և զարգացնում է սիրտանոթային և շնչառության համակարգի ֆունկցիաները, բարձրացնում նյարդա-մկանային տոնուսը, ինչպես նաև մարզում ստորին ծայրանդամների մկանները, խթանում նյութափոխանակությունը։  Քայլաբուժությունը հաջողությամբ կիրառվում է սիրտանոթային համակարգի հիվանդությունների սկզբնական փուլերում (հատկապես սրտամկանի կծկողական ֆունկցիայի թուլացման), նյութափոխանակության խանգարումների, շնչառության օրգանների հիվանդությունների, ինչպես նաև ընդհանուր թուլության ժամանակ՝ առողջացման և աճող բեռնվածության հանդեպ ֆունկցիոնալ հարմարողականության զարգացման նպատակով։  Քայլաբուժության համար առանձնացվում են մի քանի երթուղիներ, թեթև՝ մինչև 500 մ, միջին՝ մինչև 1500 մ և դժվար՝ մինչև 3000 մ։

Բուժում